**Maria Sharapova**|  |
| **Pravardė (-ės)** | *Maša*
*The Screamer* |
| **Šalis** | Rusija Rusija |
| **Gyvenamoji vieta** | Bradentonas, Florida, Jungtinės Amerikos Valstijos |
| **Gimimo data** |  1987 m. balandžio 19 d. (36 metai) |
| **Gimimo vieta** | Niaganė, Chantų Mansija, RTFSR, Tarybų Sąjunga |
| **Ūgis** | 1,88 m |
| **Svoris** | 59 kg |
| **Profesionaliame sporte nuo** | 2001 |
| **Žaidžia** | Dešine ranka |
| **Karjeros pajamos** | $25 238 715 |
| **Oficialus tinklalapis** |  |
| **Vienetų varžybos** |
| **Karjeros rekordas:** | 495–118 |
| **Karjeros titulai:** | 29 |
| **Aukščiausias reitingas:** | No. 1 (2005 m. Rugpjūčio 22 d.);(2012 m. Birželio 11 d. |
| **Didžiojo Kirčio turnyrų rezultatai** |
| Australian Open | **W** (2008) |
| French Open | **W**(2012) |
| Vimbldonas | **W** (2004) |
| US Open | **W** (2006) |
| **Dvejetų varžybos** |
| **Karjeros rekordas:** | 23-17 |
| **Karjeros titulai:** | 3 |
| **Aukščiausias reitingas:** | Nr. 41 (2004 m. Birželio 14 d.) |
| Šablonas paskutinį kartą taisytas: 2013 m. Balandžio 29 d.. |

**Marija Šarapova** (angl. *Maria Sharapova*, rus. *Мари́я Шара́пова*; g. 1987 m. balandžio 19 d.) – Rusijos tenisininkė laimėjusi 4 Didžiojo kirčio turnyrus, buvusi pirma pasaulio raketė.

Kai Marijai buvo septyneri metai, ji ir jos tėvai iš Rusijos persikėlė gyventi į JAV, kad galėtų treniruotis Nick Bollettieri teniso akademijoje. Po to kai ji sparčiai pakilo jaunių ir moterų reitinguose, Šarapova būdama septyniolikos metų laimėjo pirmąjį Didžiojo kirčio turnyrą Vimbldone 2004 metais. Per kitus dvejus metus, ji laimėjo aštuonis titulus WTA ture. Tačiau per šį periodą, Marija pralaimėjo visus penkis Didžiojo kirčio turnyrų pusfinalius. 2005 m. ji galiausiai laimėjo savo antrąjį Didžiojo kirčio turnyrą – US Open.

2007 metais, dešiniojo pečio trauma privertė Šarapovą pasitraukti iš daugybės turnyrų; dėl šios priežasties ji iškrito iš geriausiųjų pasaulio tenisininkių penketuko pirmą kartą per 3 metus. Nors ji 2008 metais laimėjo savo trečiąjį Didžiojo kirčio turnyrą – Australian Open ir vėliau vėl tapo pirmąja pasaulio rakete, jos pečiui tų pačių metų spalį prireikė operacijos. Šarapova negalėjo sportuoti 10 mėnesių iki 2009 metų gegužės, tai lėmė jos iškritimą iš geriausiųjų žaidėjų šimtuko. Nuo sugrįžimo, Marija sugebėjo pakilti iki geriausiųjų penkioliktuko.

Marija Šarapova yra ne tik tenisininkė, bet ir modelis. 2008 metų liepos mėnesį, ji buvo pripažinta daugiausiai uždirbančia atlete – 26 milijonus JAV dolerių.

Ankstesnis gyvenimas
--------------------

Marija gimė 1987 m. Niaganės miestelyje, Sibire. Jos tėvai persikėlė čia gyventi iš Gomel miestelio, Baltarusijoje po Černobylio avarijos 1986 metais. Kai Šarapovai buvo dveji, ji su šeima persikėlė gyventi į Sočį. Pirmą kartą raketę į rankas Marija paėmė būdama ketverių, po to ji pradėjo reguliariai treniruotis parke su savo tėvu.

Būdama šešerių, Šarapova dalyvavo teniso seminare Maskvoje, Martina Navratilova rekomendavo jai treniruotis at the Nick Bollettieri teniso akademijoje, Floridoje, šioje akademijoje treniravosi tokie žaidėjai kaip: Andre Agassi, Monica Seles ir Anna Kournikova. Šarapova ir jos tėtis, nemokėdami kalbėti angliškai, persikėlė gyventi į Floridą 1994 metais. Vizos apribojimai neleido Marijos mamai prisijungti prie jų dvejus metus. Šarapovos tėtis dirbo įvairius mažai apmokamus darbus, įskaitant indų plovimą, kad Marija galėtų treniruotis akademijoje. 1995 metais, ji pagaliau įstojo į akademiją.

Žaidimo stilius
---------------

Marijos padavimas
Šarapova yra agresyvi žaidėja, su galingais, giliais, ir įvairiais smūgiais iš dešinės ir kairės. Taip pat ji mėgsta žaisti prie tinklo. Šarapova yra gan greita, ypač atsižvelgiant į jos ūgį. 2008 metų pradžioje, kai kurie specialistai pastebėjo, kad Marija pagerino savo žaidimą, pagerindama savo kojų darbą. Marija žinoma kaip labai "rėkianti" žaidėja, ji pasiekė 101 decibelo rekordą 2005 m. Vimbldone.

### Padavimas

Marija žinoma kaip stiprų padavimą turinti žaidėja, tačiau dėl ją kamavusios peties traumos dabar ji dažniau nei anksčiau atlieka dvigubas klaidas.

### Dangos

Kadangi Marija mėgsta stiprų ir atakuojantį žaidimą, Šarapovai palankiausios yra greitos dangos, tokios kaip: kieta danga ir žolės danga, jai nepalankiausios yra lėtos dangos, tokios kaip: gruntas.

Apdovanojimai
-------------

2003
* Moterų Teniso Asociacijos (WTA) Metų naujokė

**2004**

* WTA Metų žaidėja
* WTA Labiausiai patobulėjusi metų žaidėja

2005
* ESPY Geriausia tenisininkė
* Rusijos teniso federacijos pripažinta geriausia šalies tenisininke
* Rusijos Sporto Meistrai
* Prix de Citron Roland Garros

2006
* Rusijos teniso federacijos pripažinta geriausia šalies tenisininke
* Whirlpool 6th Sense Metų žaidėja

2007
* ESPY Geriausia tenisininkė
* ESPY Geriausia pasaulio atletė
* ESPN Karščiausia atletė

2008
* JAV Sporto Akademijos pripažinta geriausia sausio mėnesio atlete
* ESPY Geriausia tenisininkė

### Didžiojo kirčio turnyrų finalai

#### Vienetai (4)

|  |  |  |  |  |  |
| --- | --- | --- | --- | --- | --- |
| **Pasiekimas** | **Metai** | **Turnyras** | **Danga** | **Varžovė** | **Rezultatas** |
| Nugalėtoja | 2004 | Vimbldonas | Žolė | Jungtinės Amerikos Valstijos Serena Williams | 6–1, 6–4 |
| Nugalėtoja | 2006 | US Open | Kieta danga | Belgija Justine Henin | 6–4, 6–4 |
| Finalininkė | 2007 | Australian Open | Kieta danga | Jungtinės Amerikos Valstijos Serena Williams | 6–1, 6–2 |
| Nugalėtoja | 2008 | Australian Open | Kieta danga | Serbija Ana Ivanović | 7–5, 6–3 |
| Nugalėtoja | 2012 | French Open | Gruntas | Italija Sara Errani | 6–3, 6–2 |